Hanka G

Hanka G (vlastným menom Hana Gregušová; * 28. apríl 1980, Bratislava) je slovenská jazzová speváčka, v súčasnosti (2018) pôsobiaca na jazzovej scéne v New Yorku.

V USA pravidelne vystupuje na jazzových festivaloch, spieva v najprestížnejších jazzových kluboch a spolupracuje s renomovanými americkými jazzovými muzikantami. Cassandra Wilson, dvojnásobná držiteľka hudobného ocenenia Grammy a najlepšia americká jazzová speváčka podľa časopisu TIME, sa vyjadrila o Hanke ako o „Najlepšej z nastupujúcej generácie“. Cassandra je zastúpená v USA tou istou umeleckou agentúrou ako Hanka – Ojah Media Group.

Hanka viac ako desať rokov vystupuje striedavo na domácej ako aj zahraničnej scéne, kde uchvacuje poslucháčov svojím tmavým hlboko posadeným hlasom a hudobným spojením jazzu, soulu a world-music. V roku 2017 sa stala laureátom najvyššieho odborného ocenenia v oblasti jazzu – cenou „Ladislava Martoníka“ ako „Jazzman roka 2017“, ktorú udeľuje odborná porota Hudobného Fondu a zároveň je druhou takto ocenenou ženou za 26 rokov udeľovania tohto ocenenia na Slovensku.

Hudobné začiatky 
Jej očarenie hudbou je spojené s raným detstvom v Mongolsku, kde krátko po narodení na Slovensku prijali jej rodičia ponuku zúčastniť sa medzinárodnej geologickej expedície. Časom sa Hanka venovala mnohým hudobným žánrom vrátane popu, rocku a funky a pôsobila v rôznych hudobných formáciách. Až v roku 2001 počas jej hudobného pôsobenia na lokálnej scéne vo Washingtone D.C. sa rozhodla naplno venovať jazzu. Po návrate z U.S.A. sa jej podarilo etablovať medzi profesionálnu slovenskú jazzovú elitu vďaka v jazzovému klaviristovi Gabrielovi Jonášovi, ktorý bol jej miesto speváčky vo svojej kapele. Čoskoro nasleduje množstvo hudobných spoluprác a vystúpení na domácej ako aj medzinárodnej scéne. Vystupuje v rôznych hudobných kluboch ako aj na jazzových festivaloch (napr.: Bratislavské Jazzové Dni, Jazzycolors Festival v Paríži, Open Jazz Festival v Novom Meste nad Váhom, atď…).

Debutový album v roku 2007 
Debutový album v roku 2007 nahrala Hanka vďaka grantu z Hudobného Fondu a nesie názov “Reflections of my soul”. Produkoval ho slovenský jazzový saxofonista Radovan Tariška, ktorý aj hrá na albume spolu s ďalšími jazzovými muzikantami ako Ondrej Krajňák, virtuózny jazzový klavirista, Tomáš Baroš, ktorý hrá na kontrabas a Marián Ševčík na bicie.

Písanie textov 
Vďaka písaniu textov bola pozvaná do viacerých jazzových projektov, kde napísala texty na inštrumentálne skladby a prepožičala im tak vokálnu podobu. Spolupracovala napr. na projekte „Collectivity” Štefana Pištu Bartuša, ďalej so saxofonistom Nikolajom Nikitinom a na CD “Expresie” skladateľky a hráčky na priečnu flautu Sisi Michalidesovej. V USA začala spoluprácu s významným americkým kontrabasistom a skladateľom Marcusom McLaurinom, oceneným americkým bubeníkom Taru Alexandrom, americkým gospelovým a r&b organistom John Peterson, či jedným z najrešpektovanejších klavíristov na NY scéne Anthony Wonseym, kde skladá texty na ich kompozície.

Taktiež sa pripojila ku 
Chris Byars kvartetu z New Yorku počas ich turné na Slovensku v roku 2013, vystupovala ako predkapela pred jazzovou britskou formáciou Matt Bianco (2011, Košice, Slovensko), ako súčasť projektu Sisi Michalidesovej otvárala koncert pred Kurtom Ellingom (2014, Bratislava) a jazzovou speváčkou Cassandrou Wilson (2014, Bratislava). Na jeseň 2014 vystupovala na hudobnom podujatí v Južnej Afrike, kde sa pripojila k triu špičkového jazzového amerického klaviristu Rodney Kendricka.

2. sólový album 
2. sólový album nahrala Hanka vo vydavateľstve Hevhetia v júli 2014 a produkoval ho jazzový klavirista Ondrej Krajňák, ktorý spolupracoval s Hankou aj na jej debutovom albume. Najnovší album nesie názov „Essence“ a tematicky vzdáva hold slovenskému folklóru zaranžovanému do jazzových úprav Ondrejom Krajňákom. Na albume spolupracovali slovenskí ako aj českí džezoví muzikanti: Josef Fečo (kontrabas, cimbal), Radovan Tariška (alt a soprán saxofón), Marián Ševčík (bicie), Štefan Bugala (perkusie), a cimbalovka pod vedením huslistu a primáša Ivana Heráka. V náväznosti na tento album a vďaka podpore Americkej Ambasády v Bratislave, Hanka absolvovala v júli 2014 medzinárodné turné so svojou kapelou, ku ktorej sa pripojil americký tenor saxofonista z New Yorku Eric Wyatt, ktorý patrí k svetovej jazzovej špičke a je synom tenor saxofonistu Charlesa Wyatta a jeho krstným otcom je saxofonista Sonny Rollins. Album „Essence“ bolo nominovaný na prestížnu cenu, album roka v žánrovej kategórii „Jazzová hudba“ v rámci slovenskej hudobnej ankety „Radio Head Awards 2015“.

3. sólový album 
V Decembri 2016, Hanka vydala tretí sólový album nahratý v duu s virtuóznym slovenským klavíristom Ondrejom Krajňákom, ktorý s ňou spolupracoval aj na jej dvoch predošlých albumoch. Album nesie názov „Twin Flame” a vzdáva hold jazzovým klavíristom. Hanka sa rozhodla pracovať s vybranými inštrumentálnymi skladbami skomponovanými známymi jazzovými klaviristami, ktoré zvokálnila a na väčšinu z nich napísala vlastné texty. (Ernest Oláh – známy rómsky slovenský klavírista, Chick Corea, McCoy Tyner, Thelonious Monk, Ondrej Krajňák, Mal Waldron a ďalší). Zároveň tento album predstavuje tak zvaný vrchol spolupráce s jedným z najlepších európskych skladateľov-klavíristov zo Slovenska, Ondrejom Krajňákom. Album nesie názov podľa Ondrejovej originálnej kompozície, ktorá sa nachádza na albume, Twin Flames. Tento názov zachytáva esenciu oboch interpretov, ktorý sú v hudbe niečo ako karmické dvojičky, reprezentujúce jednu dušu v dvoch telách. Rovnováhu medzi ženským a mužským princípom. Album “Twin Flame„ bolo nominovaný na prestížnu cenu, album roka v žánrovej kategórii “Jazzová hudba„ v rámci slovenskej hudobnej ankety “Radio Head Awards 2017“.

U.S.A. 
V Auguste 2014, Hanka navštívila U.S.A. a vystúpila ako hosť kapely Erica Wyatta na jazzových festivaloch Arts & Architecture Festival v New Bedford Massachusetts, Ronald Mcnair Jazz Festival v Brooklyne a v jazzových kluboch v New Yorku – Smalls Jazz Club, Smoke, Zinc Bar, Cleopatra’s Needle a Village Under-ground. V Smalls Jazz Club vystúpila spolu s kvartetom Erica Wyatta, kde odzneli jazzové štandardy ako aj slovenská folklórna skladba „Červené jabĺčko“ v jazzovej úprave z jej najnovšieho CD Essence. Kapelu doplnili muzikanti: Essiet Okon Essiet na kontrabas, Theo Hill na klavír a Shinnosuke Takahashi na bicie. Počas pobytu v New Yorku, Hanka nahrala duet s Ericom Wyattom, ktorý skladbu aj produkoval a na ktorej účinkujú mnohí americkí muzikanti: Eric Wyatt (spev & saxofón), Benito Gonzales (klavír), Ameen Saleem (kontrabas), Clifton Anderson (trombón) a Duane Eubanks (trúbka).
Hanka opäť navštívila U.S.A. aj v lete 2015, kde vystupovala v prestížnych jazzových kluboch v New Yorku a vo Philadelphii so špičkovými jazzovými americkými muzikantami ako Marc Cary, Anthony Wonsey, Marcus McLaurine, Aaron D. James, Charles Turner, Russell Carter, Essiet Okon Essiet, Ron Affif, a s mnohými ďalšími...
Hanka sa presťahovala do New Yorku v Septembri 2016 vďaka podpore Cassandry Wilson a odvtedy aktívne vystupuje na jazzovej scéne v New Yorku ako aj vo Washingtone D.C. Je členkou kapely významného amerického jazzového bubeníka Taru Alexandra kvintetu s ktorým vystúpila viac krát v Smalls Jazz Club. Hanka taktiež pravidelne vystupuje na Fort Green Jazz Festival, v Kitane (s kvartetom legendárneho slovenského kontrabasistu Augusta Risku), vo Fat Cat (v kapele Anthonyho Wonseyho) a v množstve ďalších klubov v New Yorku. Hanka viac krát vystúpila aj na Ambasáde SR vo Washingtone D.C. Hanka je sólistkou baptistického kostola Memorial Baptist Church v Harleme.

Jazzové rádiá 
Jedným z najväčších úspechov počas pobytu v U.S.A. bolo, že jej skladby sa začali hrať a stále hrajú v nasledujúcich amerických jazzových rádiách: KCSM.org (San Francisco) DJ Pete Fallico; WPFWfm.org (Washington D.C.) DJ Rusty Hassan & DJ Tim Masters; WHPK.org (Chicago) DJ Lofton A Emenari; WCLK.com (Atlanta) DJ Jay Edwards; 893WUMD.org (New Bedford Massachutes) DJ Dave Reis; WKCR FM 89.9 (New York) DJ Sharif Abdul Salam; WCDBfm.com 90.9 (New York) DJ Bill McCann; WAMC.org (New York) DJ Tim Coakley. Počas pôsobenia v New Yorku, Hanka poskytla niekoľko rozhovorov pre jazzové rádiá a periodiká ako napr. InConcert Jazz magazine, ktorý uverejnil rozhovor s Hankou o jej novom albume Essence a medzinárodnom turné s Ericom Wyattom v Európe. DJ Jay Edwards z jazzového rádia WCLK v Atlante vyspovedal Hanku do jeho relácie „Jazz Tones“.

Spolupracovala s umelcami 
Anthony Wonsey, Kris Funn, John R. Lamkin, Carlton Holmes, John Peters, Gerry Eastman, Stacy Dillard, Chris Beck, Marc Cary, Essiet Okon Essiet, Rodney Kendrick, Marcus McLaurine, Benito Gonzales, Eric Wyatt, Theo Hill, George Gray, Patches Stewart, Greg Murphy, Eric Wheeler, Shinnosuke Takahashi, Rael–Wesley Grant, Chris Byars, Ari Roland, Zaid Nasser, Jure Pukl, Klemens Markl, Dusan Novakov, Gabor Winand, Karel Ružička jr., Peter Lipa, Jozef Dodo Šošoka, Ondřej Štveráček, Juraj Griglák, Martin Valihora, Ondrej Krajňák, Radovan Tariška, Štefan Pišta Bartuš, Nikolaj Nikitin, Gabriel Jonáš, Josef Fečo, Tomáš Baroš, Marián Ševčík, a s mnohými ďalšími…

Albumy ako líder 
 2016 Twin Flame (S.E. SMITH, s.r.o.)
 2014 Essence (Hevhetia)
 2007 Reflections of my soul (Music Fund)

Albumy ako sideman 
 2016 The Last Days Of Jesus – The Last Circus
 2014 Sisa Michalidesova – Expresie

Referencie

Externé odkazy 
 Hanka G – oficiálna webstránka
 Hanka G na Allaboutjazz.com
 Hanka G  na televízii TA3 – Talk show Adely Banášovej – „Trochu Inak“ v Slovenskom Národnom Divadle Bratislava, Slovensko, Január 2015

Osobnosti z Bratislavy
Slovenské R&B speváčky
Slovenské džezové speváčky
Slovenské bluesové speváčky
Slovenskí skladatelia modernej hudby